Փոլա Եթս

**Փոլա Էլիզաբեթ Եթս** () բրիտանացի հեռուստահաղորդավարուհի և գրող։ Նա առավել հայտնի էր որպես Channel 4 հեռուստաալիքի *The Tube* և *The Big Breakfast* հեռուստածրագրերի հաղորդավարուհի։ Եթսը գտնվում էր մամուլի ուժեղ ուշադրության և մանրակրկիտ քննադատության կեռնտրոմնում ՝ իր մեծ հայտնիության, ինչպես նաև երաժիշտներ Բոբ Գելդոֆի և Մայքլ Հաթչենսի հետ ունեցած հարաբերությունների պատճառով։

## Վաղ կյանք
Ծնվել է 1959 թվականի ապրիլի 24-ին Կոլվին Բեյում՝ Ուելսում, անգլիացիների ընտանիքում։ Փոլան մեծացել է շոու բիզնեսի միջավայրում։ Նրա մայրը՝ Էլեյն Սմիթ (ստեղծագործական անվանումը՝ Հելեր Տորեն, որը հետագայում ներկայացավ Հելեն Թորնթոնի կեղծանվան տակ)։ 1997 թվականին ԴՆԹ թեստը ցույց տվեց, որ նրա կենսաբանական հայրն իրականում շոու հաղորդավար Հյույի Գրինն է, ոչ թե Ջես Եթսը, ում նա մինչև այդ տարի ընդունում էր որպես իր հայր։

Փոլան իր մանկությունը նկարագրել է որպես միայնակ և մեկուսացված։ Հաճախել գյուղի հիմնական դպրոց, հետո՝ Պենհրոս Քոլեջ և Ysgol Aberconwy։ Եթսների ընտանիքը որոշ ժամանակ ղեկավարել է Դեգ անվի Կասլ Հոթելը։

## Կարիերա
1979 թվականին Փոլա Եթսը սկսեց աշխատել որպես երաժշտական լրագրող՝ Record Mirror թերթում «Նեյչրալ Բլոնդ» կոչվող խմբում, մի փոքր հետո նա հանդես եկավ Penthouse ամսագրում։

1980-ականներին նա առաջին անգամ դարձավ լայնորեն հայտնի՝ որպես The Tube հեռուստահաղորդման հաղորդավար (յուլս Հոլլանդի հետ համատեղ)։

1982 թվականին Եթսը ձայնագրեց Նենսի Սինատրայի հիթ երգի՝ *These Boots Are Made for Walkin’* տարբերակը՝ *Music of Quality and Distinction Volume One* ալբոմից՝ British Electric Foundation-ի (B.E.F.) նախաձեռնությամբ։

Նա նաև իր ընկերուհի Ջենիֆեր Սոնդերսի հետ միասին հանդես է եկել 1987 թվականին՝ փոփ երաժշտական **Bananarama** խմբի մասին նկարահանված ծաղրանկարային (պարոդիկ) վավերագրական ֆիլմում։

Երբ ծնվեցին նրա դուստրերը, նա գրեց երկու գիրք մայրության մասին։ Նա շարունակեց զբաղվել ռոք լրագրությամբ և նաև վարում էր The Tube երաժշտական ծրագիրը։

Եթսը հայտնի դարձավ The Big Breakfast ծրագրի «լինելով մահճակալին» հարցազրույցների շնորհիվ, որը հեղինակում էր նրա ամուսին Բոբ Գելդոֆը։

Իր մահանալու ժամանակ, 2000 թվականին, նա աշխատում էր գրքի վրա՝ *Sex and Death*, որտեղ գրում էր իր կյանքի մասին, սկսած այն պահից, երբ այցելեց Մայքլ Հաթչենսի մարմինը տեստելուն՝ դիահերձարանում։

## Անձնական կյանք
Յեյթսը Գելդոֆին հանդիպել է Boomtown Rats խմբի գործունեության սկզբնական շրջանում։ Նրանք ռոմանտիկ հարաբերություններ սկսեցին 1976 թվականին, երբ Յեյթսը անակնկալ մեկնել էր Փարիզ՝ նրան տեսնելու համար։ Նրանց առաջին դուստրը՝ Ֆիֆի Տրիքսիբել Գելդոֆը, ծնվել է 1983 թվականին։ Տասը տարվա համատեղ կյանքից հետո նրանք ամուսնացան 1986 թվականի օգոստոսի 31-ին Լաս Վեգասում։ Հարսանիքին փեսայի եղբայրն էր Սայմոն Լե Բոնը (Duran Duran խմբից)։

Նրանք ունեցան ևս երկու դուստր՝ Փիչես Գելդոֆը (ծնվել է 13 մարտի 1989) և Փիքսի Գելդոֆը (ծնվել է 17 սեպտեմբերի 1990)։

Ամուսնության ընթացքում Յեյթսը մեկ տարվա սիրավեպ է ունեցել ամերիկացի երգիչ Թերենս Թրենտ Դ’Արբիի հետ, ինչպես նաև վեց տարի տևած հարաբերություն դերասան Ռուպերտ Էվերետի հետ։

1985 թվականին Յեյթսը ծանոթացավ INXS խմբի առաջատար երգիչ Մայքլ Հաթչենսի հետ՝ նրանից հարցազրույց վերցնելով Channel 4-ի ռոք ամսագրային *The Tube* հեռուստածրագրի համար։ *The Tube*-ում նրա այդ հայտնվելու ընթացքում, ըստ տեղեկությունների, INXS-ի ճանապարհային մենեջերը Յեյթսին խնդրել էր հանգիստ թողնել Հաթչենսին, երբ նա մոտեցել էր նրան և ասել․ «Այդ տղան[Հաթչենսը] իմն է լինելու»։ Եթսը անտարբեր մնաց մենեջերի խնդրանքի նկատմամբ և հաջորդ մի քանի տարիների ընթացքում սկսեց հաճախել INXS-ի համերգներին տարբեր վայրերում՝ երբեմն իր հետ վերցնելով նաև իր փոքր դստերը՝ Ֆիֆիին։ Եթսը Հաթչենսի հետ պահել է անկանոն կապը հաջորդող ինը տարիների ընթացքում, և նրանց սիրավեպը արդեն մի քանի ամիս շարունակվում էր մինչև 1994 թվականի հոկտեմբերին *The Big Breakfast* հաղորդման շրջանակում անցկացված նրանց հարցազրույցը։

Գելդոֆն ու Եթսը բաժանվեցին 1995 թվականին և ամուսնալուծվեցին 1996-ին։ 1996 թվականի հուլիսի 22-ին Յեյթսը լույս աշխարհ բերեց Հաթչենսի դստերը՝ Թայգեր Լիլիին։

1997 թվականի նոյեմբերի 22-ին Հաչենսին հայտնաբերեցին մահացած Սիդնեյի հյուրանոցային սենյակներից մեկում։ Դատաբժշկական փորձագետը նրա մահը որակեց որպես ինքնասպանություն՝ կախվելու միջոցով։ Եթսը ծրագրել էր այցելել Հաչենսին Ավստրալիայում իրենց դստեր և իր մյուս երեք երեխաների հետ, սակայն Գելդոֆը դիմել էր իրավական քայլերի՝ կանխելու այդ այցը։ Եթսը նշել է, որ երբ ինքը տեղեկացրել է Հաչենսին, որ չի կարողանա աղջիկներին Ավստրալիա բերել, ինչպես նախապես պլանավորված էր, Հաչենսը «չափազանց վրդովվել է» և ասել. «Չգիտեմ, թե ինչպես կապրեմ առանց Թայգերին տեսնելու»։ Հաչենսի մահից հետո Յեյթսը հոգեկան ծանր վիճակում էր հայտնվել՝ հրաժարվելով ընդունել ինքնասպանության մասին փորձագետի եզրակացությունը և պնդելով, որ դա եղել է աուտոէրոտիկ ասֆիքսիայի (շնչահեղձության) դեպք։

1997 թվականի դեկտեմբերին՝ Հաչենսի մահից մի քանի շաբաթ անց, երբ Եթսը պայքարում էր իր և Հաչենսի դստեր խնամակալության համար, ԴՆԹ հայրության թեստը հաստատեց տաբլոիդային լրատվամիջոցների ենթադրությունները, որ Ջեսս Եթսը (ով մահացել էր 1993-ի ապրիլին) իրականում նրա կենսաբանական հայրը չէր։ Թեստը ցույց տվեց, որ Եթսի հայրը հաղորդավար Հյուի Գրինն էր, ով մահացել էր Հաչենսից վեց ամիս առաջ։

1998 թվականի հունիսին Գելդոֆը շահեց զույգի երեք դուստրերի լիակատար խնամակալության իրավունքը այն բանից հետո, երբ Եթսը ինքնասպանության փորձ կատարեց։

Բուժման ընթացքում Յեյթսը ծանոթացավ Քինգսլի Օ'Քեքեի հետ, սակայն զույգը բաժանվեց վեցշաբաթյա սիրավեպից հետո։ Օ'Քեքեն հետագայում իր պատմությունը վաճառեց տաբլոիդային թերթերից մեկին։

## Մահ
2000 թվականի սեպտեմբերի 17-ին՝ Փիքսիի 10-ամյակի օրը, 41 տարեկան հասակում Եթսը մահացավ Նոթինգ Հիլլի իր տանը՝ հերոինի չարաշահումից։ Դատաբժշկական փորձագետը եզրակացրեց, որ դա ոչ թե ինքնասպանություն էր, այլ «անիմաստ և անզգույշ» վարքագծի հետևանք։ Եթսին հայտնաբերել են իր չորսամյա դստեր՝ Թայգեր Լիլիի ներկայությամբ։ Հետաքննության ընթացքում ընկերներից մեկը հայտնել է, որ Եթսը շուրջ երկու տարի արգելված դեղամիջոցներ չէր օգտագործել, և փորձագետ Փոլ Նեփմանը եզրակացրել է, որ թեև Եթսի օգտագործած չափաբաժինը չէր սպանի մոլի թմրամոլին, սակայն նրա նման «անփորձ օգտագործողը» չուներ դիմադրողականություն այդ թմրամիջոցի հանդեպ։

Յեյթսի մահից անմիջապես հետո Գելդոֆը ստանձնեց Թայգեր Լիլիի խնամակալությունը, որպեսզի նա մեծանա իր երեք ավագ քույրերի՝ Ֆիֆիի, Փիչիսի և Փիքսիի հետ։ Նրա մորաքույրը՝ Մայքլ Հաչենսի քույր Թինա Հաչենսը, դատավորի կողմից մերժում ստացավ՝ Թայգեր Լիլիին Կալիֆորնիա տեղափոխելու հայտ ներկայացնելու հարցում։ 2007 թվականին Գելդոֆը որդեգրեց Թայգեր Լիլիին և փոխեց նրա ազգանունը Գելդոֆի։ 2022 թվականի դրությամբ Թայգերի օրինական անունն է՝ Հևենլի Հիրաանի Թայգեր Լիլի Հաչենս-Գելդոֆ։

2014 թվականի ապրիլի 7-ին Եթսի երկրորդ դուստրը՝ Փիչիսը, նույնպես մահացավ հերոինի չարաշահումից 25 տարեկան հասակում։ Մահվանից մեկ օր առաջ նա Instagram-ում հրապարակել էր իր մանկության և մոր լուսանկարը՝ «Ես և մայրս» մակագրությամբ։

## Ժառանգություն
2023 թվականի մարտի 14-ին Channel 4-ով հեռարձակվեց Եթսի մասին պատմող երկու մասից բաղկացած «Փոլա» վավերագրական ֆիլմը, որն անդրադառնում էր նրա կյանքին և կարիերային։ Ֆիլմն ընդգծում էր Եթսի շուրջ ստեղծված մեդիա աղմուկը և բրիտանական մամուլի հաճախակի բացասական լուսաբանումները։ «Փոլա»-ն ներառում էր հարցազրույցներ նրա ընկերների և հասարակական մեկնաբանների հետ, այդ թվում՝ մտերիմ ընկերուհի Բելինդա Բրյուինի, Նիքի Քլարկի, Ռոբի Ուիլյամսի, Վանեսա Ֆելթսի և Գրեյս Դենտի հետ։ Օգտագործվել էին նաև արխիվային կադրեր և նախկինում չհնչած ձայնագրված հարցազրույցներ, որոնք արվել էին Հաչենսի մահից կարճ ժամանակ անց։ Բրյուինը պատմել է, որ Լոնդոնի Ֆուլհեմ Ռոուդում գնումներ կատարելիս նրանք հանդիպել են Ուելսի արքայադուստր Դիանային, ով Եթսին ասել է. «Ես սիրում եմ, երբ դու թերթերի առաջին էջերին ես լինում, որովհետև դա նշանակում է, որ ես այդ օրը հանգստանում եմ»։

The Guardian-ի համար իր գրախոսականում Լյուսի Մանգանը ֆիլմն անվանել է «երբևէ մեր հեռուստաէկրանները զարդարած ամենասրամիտ և հմայիչ կնոջ փառահեղ մեծարում» և տվել է 4/5 աստղ։ The Times-ից Քերոլ Միջլին նույնպես 4/5 աստղ է տվել՝ նշելով, որ Եթսը «բնության եռացող ուժ էր»։ Առաջին թերթի լրագրող Ջերարդ Գիլբերտը ֆիլմը գնահատել է 3/5 աստղ՝ հավելելով, որ իր մոտ «մնաց ողբերգական զգացողություն, որ Եթսի վաղաժամ մահը մեզ զրկեց մի հետաքրքիր երկրորդ գործողությունից»։

Վավերագրական ֆիլմի առաջին դրվագը դիտել է 970,000 հանդիսատես՝ գերազանցելով այդ երեկո BBC2-ի և Channel 5-ի առաջարկած հաղորդումներին։

## Ֆիլմագրություն
### Selected credits

## Ստեղծագործություններ
Եթսը մի շարք գրքերի հեղինակ է, ներառյալ՝

* *Rock Stars in Their Underpants* (1980)
* *A Tail of Two Kitties* (1983)
* *Blondes* (1983)
* *Sex with Paula Yates* (1986)
* *The Fun Starts Here* (1990)
* *The Fun Don't Stop: Loads of Rip-roaring Activities for You and Your Toddler* (1991)
* *And the Fun Goes On: A Practical Guide to Playing and Learning with Your Pre-school Child* (1991)
* *Village People* (1993)
* *The Autobiography* (1995)
* *Sex & Death* (2000 Unpublished)

## Ծանոթագրություններ


## Մեջբերված աշխատություններ
* 
* 
* 
* 

Կատեգորիա:Անգլիացի կին գրողներ
Կատեգորիա:Բրիտանացի լրագրողներ
Կատեգորիա:Բրիտանացի կին գրողներ
Կատեգորիա:Բրիտանացի հաղորդավարներ
Կատեգորիա:Թերթեր